GRAAD 11 SELFONTWIKKELING IN DIE SAMELEWINGKWARTAAL 2
Weke 1-4
4 x 40 min lesse

LESVOORBEREIDING
• Voorvalle en vorms van GGG.
• Faktore wat tot GGG bydra.
• Negatiewe gevolge van GGG & GGG se bydrae tot maatskaplike disintegrasie.
• Strategieë om GGG aan te spreek, te verminder en te voorkom.
	[bookmark: _heading=h.gjdgxs]Les nr.
	Inhoud
	Onderrigplan
	Tyd 
	Hulpbronne 
	Assessering
	Leerderaktiwiteite

	Nota aan onderwyser: Hierdie module maak voorsiening vir aktiewe leer. Kyk gerus na die onderstaande video om u te vergewis van die AKTIEWE LEER-benadering in hierdie module. https://www.youtube.com/watch?v=wlaG99awCD8
Voor die les: Vra leerders om verskillende kleure merkers/penne saam te bring klas toe, aangesien hulle 'n plakkaat gaan skep. Maak asseblief voorsiening vir diegene wat nie in staat is om hul eie te bring nie.

	1
	Onderskei tussen die vorme van geweld: 
· Gesinsgeweld
· Seksuele Geweld
· Verkragting
· Fisiese Geweld
· Psigiese Geweld
· Vrouemoord
· Seksuele Teistering
Navorsing oor voorvalle van geslagsgebaseerde geweld (GGG) in SA en die wêreld.
	Inleiding
	5 min
	Les 1 – PowerPoint (Skyfies 1-3)
	
	

	
	
	Klasbespreking & Aktiwiteit
	10 min
	Les 1 – PowerPoint (Skyfies 4-6)
Les 1 – Werkkaart (Aktiwiteit 1)
Les 1 – Werkkaart MEMO
	Formatief: Toets begrip
	Bespreek as 'n klas en voltooi aktiwiteit individueel

	
	
	Aanbieding
	5 min
	Les 1 – PowerPoint (Skyfies 7-12)
	
	

	
	
	Groepaktiwiteit
	15 min
	Les 1 – PowerPoint (Skyfie 13)
Les 1 – Werkkaart (Aktiwiteit 2)
Les 1 – Statistiek Feiteblad
	Formatief: Toets begrip
	Voltooi infografika-plakkaat in groepe

	
	
	Refleksie
	5 min
	Les 1 – PowerPoint (Skyfie 14)
Les 1 – Werkkaart (Aktiwiteit 3)
	
	Voltooi refleksie-aktiwiteit individueel



	Les nr.
	Inhoud
	Onderrigplan
	Tyd 
	Hulpbronne 
	Assessering
	Leerderaktiwiteite

	2
	Bespreek krities hoe die volgende faktore tot GGG bydra:  
· Ongelyke magsverhoudinge 
· Magsbalans en magstryd tussen geslagte
· Magsmisbruik
· Sosiale norme oor die rolle en verantwoordelikhede van elke geslag
· Patriargie
· Seksistiese sienings
· Geslagstereotipes
· Vooroordeel
· Dwepery
· Ras
· Seksuele oriëntasie (LGBTQIA+).

	Inleiding
	3 min
	Les 2 – PowerPoint (Skyfies 1-2)
	Basislyn: Voorkennis
	Bespreek as 'n klas

	
	
	Klasbespreking & Groepaktiwiteit (Deel 1)
	11 min
	Les 2 – PowerPoint (Skyfies 3-6)
Les 2 – Werkkaart (Vraag 1, Aktiwiteit 1)
Les 2 – Werkkaart MEMO
	Informeel: Toets begrip
	Bespreek konsepte as 'n klas; voltooi aktiwiteite in groepe

	
	
	Klasbespreking & Groepaktiwiteit (Deel 2)
	9 min
	Les 2 – PowerPoint (Skyfies 7-9)
Les 2 – Werkkaart (Vraag 2, Aktiwiteit 1)
Les 2 – Werkkaart MEMO
	
	

	
	
	Klasbespreking & Groepaktiwiteit (Deel 3)
	13 min
	Les 2 – PowerPoint (Skyfies 10-14)
Les 2 – Werkkaart (Vraag 3, Aktiwiteit 1)
Les 2 – Werkkaart MEMO
LGBTQIA+ under attack during pride month (youtube.com) (3 min 11 sek)
	
	

	
	
	Refleksie
	4 min
	Les 2 – PowerPoint (Skyfie 15)
Les 2 – Werkkaart (Aktiwiteit 2)
	
	Voltooi refleksie-aktiwiteit individueel






	Les nr.
	Inhoud
	Onderrigplan
	Tyd 
	Hulpbronne 
	Assessering
	Leerderaktiwiteite

	3
	Bespreek die negatiewe uitwerking van GGG op die gesondheid en welstand van die individu, gesin en samelewing, met spesifieke verwysing na:  
· Fisiese trauma
· Sielkundige trauma
· Emosionele trauma
Verken hoe GGG bydra tot: 
· Gebroke gesinstrukture
· Verhoogde sosiale euwels
· Onvermoë om vertrouensverhoudings te bou
· 'n Las op die gesondheidsorg- en regstelsel

	Inleiding
	3 min
	Les 3 – PowerPoint (Skyfies 1-2)
	Basislyn: Voorkennis
	Bespreek as 'n klas

	
	
	Aktiwiteit in Pare
	7 min
	Les 3 – PowerPoint (Skyfies 3-4)
Les 3 – Werkkaart (Aktiwiteit 1)
Les 3 – Werkkaart MEMO
	Formatief: Toets begrip
	Voltooi aktiwiteit in pare

	
	
	Aanbieding
	10 min
	Les 3 – PowerPoint (Skyfies 5-6)
	
	

	
	
	Groepaktiwiteit
	15 min
	Les 3 – PowerPoint (Skyfie 7)
Les 3 – Werkkaart (Aktiwiteit 2)
Les 3 – Werkkaart MEMO
	Formatief: Toets begrip
	Dinkskrum in groepe

	
	
	Refleksie
	5 min
	Les 3 – PowerPoint (Skyfie 8)
Les 3 – Werkkaart (Aktiwiteit 3)
Les 3 – Werkkaart MEMO
	
	Voltooi refleksie-aktiwiteit individueel






	



	Les nr.
	Inhoud
	Onderrigplan
	Tyd 
	Hulpbronne 
	Assessering
	Leerderaktiwiteite

	4
	Ondersoek strategieë om ongelyke magsverhoudinge en magsongelykheid tussen geslagte aan te spreek.
Evalueer die volgende pogings om geslagsgebaseerde geweld te verminder en te voorkom: 
· Bewusmakingsveldtogte, byvoorbeeld 16 Dae van Aktivisme vir Geen Geweld teen Vroue en Kinders

· Opvoedkundige programme soos OSO, gratis sosiale- en regsondersteuning

	Inleiding
	5 min
	Les 4 – PowerPoint (Skyfies 1-2)
	Basislyn: Voorkennis
	Bespreek as 'n klas

	
	
	Aanbieding & Aktiwiteit (Deel 1)
	10 min
	Les 4 – PowerPoint (Skyfie 3)
Les 4 – Werkkaart (Vraag 1.1, Aktiwiteit 1)
Les 4 – Werkkaart MEMO
	Formatief: Toets begrip
	Bespreek as 'n klas en voltooi aktiwiteite individueel

	
	
	Aanbieding & Aktiwiteit (Deel 2)
	5 min
	Les 4 – PowerPoint (Skyfie 4)
Les 4 – Werkkaart (Vraag 1.2, Aktiwiteit 1)
Les 4 – Werkkaart MEMO
https://www.youtube.com/watch?v=LZCaEjKymJg&t=92s (1 min 38 sek)
	
	

	
	
	Aanbieding & Aktiwiteit (Deel 3)
	11 min
	Les 4 – PowerPoint (Skyfies 5-7)
Les 4 – Werkkaart (Vraag 1.3, Aktiwiteit 1)
Les 4 – Werkkaart MEMO
	
	

	
	
	Informele Assessering
	9 min
	Les 4 – PowerPoint (Skyfie 8)
Les 4 – Werkkaart (Aktiwiteit 1)
Les 4 – Werkkaart MEMO
Inhoudsopsomming
	Informeel: Summatiewe toetstipe vrae
	Voltooi informele assessering individueel

GRAAD 11 
SELFONTWIKKELING IN DIE SAMELEWING
Konsepte, Vaardighede en Waardes

Les 1 –  Voorvalle en vorme van GGG
	· Onderskei tussen die vorme van geweld: Gesinsgeweld, seksuele geweld, verkragting, fisiese geweld, sielkundige geweld, vrouemoord en seksuele teistering.
· Doen navorsing oor voorvalle van geslagsgebaseerde geweld (GGG) in SA en die wêreld.





Les 2 – Faktore wat tot GGG bydra
	· Bespreek krities hoe die volgende faktore tot GGG bydra: Ongelyke magsverhoudinge, magsbalans en magstryd tussen geslagte, magsmisbruik, sosiale norme oor die rolle en verantwoordelikhede van elke geslag, patriargie, seksistiese sienings, geslagstereotipes, vooroordeel, dwepery, ras, seksuele oriëntasie (LGBTQIA+).




Les 3 – Impak en gevolge van GGG
	· Bespreek die negatiewe uitwerking van GGG op die gesondheid en welstand van die individu, gesin en samelewing, en verwys spesifiek na: fisiese trauma, sielkundige trauma en emosionele trauma.
· Ondersoek hoe GGG bydra tot: Gebroke gesinstrukture, verhoogde sosiale euwels, onvermoë om vertrouensverhoudings te bou, 'n las op gesondheidsorg- en regstelsel.





Les 4 – Strategieë om GGG Aan te Spreek, te verminder en te voorkom
	· Ondersoek strategieë om ongelyke magsverhoudinge en magsongelykheid tussen geslagte aan te spreek.
· Evalueer die volgende pogings om geslagsgebaseerde geweld te verminder en te voorkom: 
· Bewusmakingsveldtogte
· Opvoedkundige programme soos OSO, gratis sosiale- en regsondersteuning





INLEIDENDE AANTEKENINGE

Die  Les 1 – PowerPoint tot Les 4 – PowerPoint-dokumente dek saam die VIER lesse en bevat gedetailleerde onderrignotas vir elke skyfie wat u (die onderwyser) deur die aktiwiteite sal lei. Gebruik die onderstaande LESVOORBEREIDING om u met betrekking tot u tydraamwerk te help. 
Die volgende onderrignotas sal 'n opsomming van die VIER LESSE wees:
· Hierdie lesse is ontwikkel om geleentheid vir leerderbetrokkenheid tydens die lesse te skep. Leerders kan die werkkaarte voltooi terwyl hulle deur die onderskeie PowerPoint-aanbiedings werk.
· Elke les se werkkaart (bv. Les 1 – Werkkaart) dien as 'n informele assessering om te bepaal of 'n leerder die konsepte wat in daardie les behandel is, verstaan het.
· Om uself deeglik voor te berei om elke les te onderrig word daar aanbeveel dat u vooraf tyd neem om deur elke PowerPoint-aanbieding, Werkkaart, Werkkaart Memo en YouTube-video's te gaan. 
Verseker die volgende: 
· Leerders moet weet dat die klaskamer VEILIGE PLEK is, en almal moet respek vir mekaar en hul verskille, asook die vrae wat hulle mag hê, toon.
· U kan leerders aanmoedig om enige vrae wat hulle mag hê of konsepte waarvan hulle meer wil weet neer te skryf.
· Konsepte moet gebruik word om onderrig te konsolideer en leerders se begrip van die konsepte moet altyd gemonitor word.  
· Bestuur diversiteit op 'n sensitiewe manier om leer- en onderrighindernisse te akkommodeer ten opsigte van:
· Verskillende ouderdomsgroepe en ervarings.
· Taal (Om alle taalvlakke van leerders te akkommodeer is nie moontlik nie aangesien die taalvaardigheidsvlakke van leerders te uiteenlopend is. Daar moet nogtans gepoog word om lesse so te fasiliteer dat betekenisvolle leer wel plaasvind.)

	NOTA AAN ONDERWYSER: Gedurende hierdie lesse sal u 'n sensitiewe onderwerp hanteer wat u moontlik ongemaklik kan laat voel of in stryd met u godsdienstige of kulturele oortuigings kan wees. Dit is egter belangrik om te onthou dat die onderrig van sekere kwessies nie noodwendig beteken dat u met die inligting wat aangebied word, saamstem nie. Daar word voorgestel dat u slegs op die FEITE fokus, naamlik dat hierdie konsepte bestaan en dat mense baie sterk glo in die voorspraak van menseregte vir mense wat wel as LGBTQI+ identifiseer. Vermy om u eie mening oor die saak uit te spreek. Die belangrikste om te onthou is dat ALLE mense, ongeag hul uiteenlopende oortuigings of leefstylkeuses, met respek behandel moet word.

Dit is ook belangrik om te besef dat daar dalk 'n aantal leerders in u klas is wat GGG ervaar of waargeneem het. Waarsku leerders asseblief vooraf oor die onderwerp wat bespreek sal word, en wees waaksaam vir leerders wat deur die inhoud geraak word.





ONDERRIG NOTAS
LES 1: 
VOORBEREIDING (VOOR DIE LES):
	Item
	

	1. Herinner leerders om hul notaboeke beskikbaar te hê om aantekeninge te maak waar 
     relevant.
	□

	2. Verdeel leerders in groepe van VYF vir die Groepaktiwiteit VOORDAT u met die les begin.
	□

	3. Elke groep benodig EEN A3 (of groter) skoon bladsy. Vra leerders om kleurpenne/merkers 
    saam te bring klas toe. Dit sal 'n goeie idee wees om 'n paar ekstra penne beskikbaar te hê te   
    vir diegene wat nie gebring het nie.
	□

	4. Druk afskrifte van die  Les 1 – Werkkaart en Les 1 –  Statistiek Feiteblad (2 per groep) 
     vir hierdie les. Deel die Werkkaart aan die begin van die les uit. 
	□

	5. Onderwysers kan die  Les 1 – PowerPoint,  Les 1 – Werkkaart en Les 1 – Statistiek Feiteblad 
     met leerders deel om self deur te werk indien leerders aanlyn is.
	□

	6. Lees deur Les 1 – Werkkaart MEMO vir antwoorde op Aktiwiteit 1.
	□

	7. Moenie die Inhoudsopsomming uitdeel tot aan die einde van Les 4 nie.
	□



	1.
	Inleiding (5 min)
	(Skyfies 1-3)


[bookmark: _heading=h.1fob9te]
· Skyfie 1: Groet leerders. Laat leerders toe om te gaan sit en hul leermateriaal gereed te kry. Stel leerders aan die onderwerp vir die volgende vier weke bekend: Geslagsgebaseerde geweld. 
· Herinner leerders daaraan dat hulle in Graad 10 na GGG as 'n menseregteskending gekyk het (Gr10 Kwartaal 1, Week 7-11 DMR), en dat hulle die konsep nou in detail sal ondersoek. 
· Skyfie 2: Deel die doelwitte van die les:
· Onderskei tussen die vorme van geweld: Gesinsgeweld, seksuele geweld, verkragting, fisiese geweld, psigiese geweld, vrouemoord en seksuele teistering.
· Doen navorsings oor voorvalle van geslagsgebaseerde geweld (GGG) in SA en die wêreld.
 
· Skyfie 3: Vra leerders om die konsep GGG te definieer voordat u die definisie op die skyfie wys. 
· Sodra u die definisie gewys het, vra leerders om oor die terme in vetdruk "sosiale norme" en "ongelyke magsverhoudinge" uit te brei. Hierdie terme sal in die volgende les in meer detail aangespreek word.
· Sosiale norme: gedeelde verwagtinge of 'reëls' binne 'n samelewing wat voorskryf hoe individue in verskillende situasies moet optree.
· ongelyke magsverhoudinge: situasies waar sekere individue of groepe meer mag, voorreg of gesag het in vergelyking met ander.
· Maak leerders bewus van die volgende: Alhoewel dit belangrik is om te erken dat GGG mense van enige gender kan beïnvloed, is dit noodsaaklik om te erken dat dit dikwels 'n groter impak op vroue en meisies het. Daar is baie statistieke wat toon dat GGG onder vroue meer algemeen voorkom. Ons sal dit later in die les ondersoek. Die fokus op die aanspreek van GGG teen vroue en meisies spruit uit historiese patrone van geslagsongelykheid. Vroue is en was meer kwesbaar  vir verskillende vorme van geweld, bv. seksuele teistering, seksuele geweld, vroulike besnydenis (die rituele verwydering van sommige of al die eksterne vroulike geslagsdele), kinderhuwelike, sielkundige mishandeling en -beheer. 

	2.
	Klasbespreking en Aktiwiteit (10 min)
	(Skyfies 4-6)



· Skyfie 4: Fasiliteer 'n klasbespreking waar u leerders vra om die volgende terme te definieer en voorbeelde daarvan te gee: gesinsgeweld, seksuele geweld (hier kan u hulle vra om seksuele teistering en verkragting as deel van hul antwoord te definieer) en fisiese geweld. 
· Gesinsgeweld: Gesinsgeweld verwys na enige vorm van beledigende, intimiderende of gewelddadige gedrag wat binne 'n huishoudelike omgewing (die private ruimte waar individue saamwoon) plaasvind. Dit word gewoonlik gepleeg teenoor vennote en kinders as 'n manier om beheer of mag uit te oefen
· Seksuele geweld behels enige nie-konsensuele (sonder die slagoffer se toestemmimg)  seksuele daad of gedrag en sluit verkragting (een persoon dwing 'n ander om teen hul wil aan seksuele aktiwiteite deel te neem), seksuele aanranding  en teistering (ongewenste en onwelkome gedrag van seksuele aard, insluitend kommentaar, aanraking of versoeke).
· Fisiese  geweld behels die pleeg van geweld wat skade of besering aan 'n ander persoon se liggaam veroorsaak. Dit kan wissel van skop en slaan tot erger vorme van aanranding.

· Skyfie 5: Gaan voort met die bespreking.
· Psigiese geweld verwys na gedrag wat emosionele skade berokken aan ‘n individu. Dit kan vorme van manipulasie, intimidasie of konstante kritiek insluit.
· Vrouemoord is die opsetlike moord op vroue of meisies op grond van hul geslag. 
· Ekonomiese  geweld is die gebruik van ekonomiese mag en beheer as 'n vorm van mishandeling of dwang (maak seker dat leerders weet wat hierdie term beteken: die praktyk om iemand te oorreed om iets te doen teen sy/haar deur dreigemente of manipulasie te gebruik). Dit behels aksies wat 'n individu se finansiële onafhanklikheid, outonomie of toegang tot ekonomiese hulpbronne op grond van hul geslag beperk.

· Skyfie 6: Leerders voltooi Aktiwiteit 1 (Les 1 – Werkkaart) individueel. Leerders moet 'n voorbeeld van 'n bepaalde vorm van geweld by die korrekte term pas. 
· Laat leerders toe om terugvoer te gee en antwoorde na te gaan volgens Les 1 – Werkkaart MEMO.


	3.
	Aanbieding (5 min)
	(Skyfies 7-12)



· Skyfies 7-12: Voordat u die globale GGG-statistieke met leerders deel, moet u hulle vra om op te let hoe die statistiek visueel aangebied word, aangesien daar van hulle verwag gaan word om soortgelyke infografika ná die aanbieding te skep. 
· Vra vrywilligers om die statistiek op die skyfies hardop te lees.
· Skyfie 10 – Nota aan onderwyser: Wanneer u hierdie skyfie bereik, lig die leerders in dat hulle binne 'n paar minute die posisionering van Suid-Afrika binne die gebied van geslagsgebaseerde geweldstatistieke sal delf.
· Skyfie 12 – Nota aan onderwyser: Dit is moontlik dat sommige leerders deur hierdie statistieke geraak sal word. As 'n manier om hierdie emosies te verwerk, nooi een of twee leerders om hul reaksies op die statistiek uit te druk deur slegs een woord te gebruik. Hierdie oefening kan as 'n ontlontingsessie dien. Maak dit duidelik dat dit normaal is om 'n reeks emosies te ervaar wanneer 'n mens met uitdagende realiteite gekonfronteer word. Herinner leerders daaraan dat die erkenning van hierdie gevoelens 'n noodsaaklike stap is om die kwessie te verstaan ​​en betekenisvolle verandering te kataliseer.

	4.
	Groepaktiwiteit (15 min)
	(Skyfie 13)



· Skyfie 13: Noudat leerders aan die globale statistiek blootgestel is, is dit tyd om na voorvalle van GGG in Suid-Afrika te kyk.
· Verdeel leerders in groepe van VYF.
· Deel 'n A3 (of groter) skoon bladsy aan elke groep uit. Dit is 'n goeie idee om verskillende kleurpenne/merkers beskikbaar te hê vir diegene wat nie saamgebring het nie.
· Deel ten minste TWEE kopieë van die Les 1 – Statistiek Feiteblad aan elke groep uit. 
· Leerders moet deur die Suid-Afrikaanse GGG-statistieke lees en VYF tot SEWE statistieke kies om visueel in die vorm van 'n infografika-plakkaat aan te bied.
· Leerders kan die spasie in Aktiwiteit 2 (Les 1 – Werkkaart) gebruik om hul plakkaat te beplan.
· Laat 'n paar minute aan die einde van die aktiwiteit toe sodat groepe hul plakkate aan die res van die klas kan wys. (As leerders nie genoeg tyd het om die plakkaat in die klas te voltooi nie, moet dit as huiswerk voltooi word. Leerder kan dit in die volgende les weer klas toe bring.)
· Hierdie plakkate kan in die klas of rondom die skool opgesit word om bewustheid rondom GGG in Suid-Afrika te skep.


	5.
	Refleksie (5 min)
	(Skyfie 14)



· Skyfie 14: Sluit die les af en vra leerders om na te dink oor wat hulle in hierdie les geleer het.
· Leerders voltooi die volgende refleksievrae in Aktiwiteit 3 (Les 1 – Werkkaart). 
· Watter emosies wek die statistieke oor geslagsgebaseerde geweld in Suid-Afrika by my?
· Watter stappe kan ek neem om bewustheid te verhoog en tot die voorkoming van geslagsgebaseerde geweld in my gemeenskap by te dra?


ONDERRIGNOTAS

LES 2: 
VOORBEREIDING (VOOR DIE LES):
	Item
	

	1. Herinner leerders om hul notaboeke beskikbaar te hê om aantekeninge te maak waar 
     relevant.
	□

	2. Verdeel leerders in groepe van VYF vir Aktiwiteit 1 VOORDAT u met die les begin. 
	□

	3. Druk kopieë van die Les 2 – Werkkaart vir hierdie les en deel dit aan die begin van die les uit. 
	□

	4. Onderwysers kan die  Les 2 – PowerPoint en Les 2 – Werkkaart met leerders deel om 
     op hul eie deur te werk indien leerders aanlyn is.
	□

	5. Lees deur Les 2 – Werkkaart MEMO vir antwoorde op Aktiwiteit 1.
	□

	6. Kyk na die voorgestelde video om u met die inhoud daarvan te vergewis. 
     LGBTQIA+ under attack during pride month 
     https://www.youtube.com/watch?v=mK53O-HyINM  (3 min 11 sek)
	□




	1.
	Inleiding (3 min)
	(Skyfies 1-2)



· Skyfie 1: Groet leerders. Laat leerders toe om te gaan sit en hul leermateriaal gereed te kry. 
· Vra leerders om die verskillende vorme van GGG wat verlede week bespreek is, te herroep:
· Gesinsgeweld
· Seksuele geweld
· Seksuele teistering
· Verkragting
· Fisiese geweld
· Psigiese geweld
· Vrouemoord
· Ekonomiese geweld
· Sê vir leerders dat hierdie week se les oor die ontdekking van sommige van die oorsake van GGG gaan.

· Skyfie 2: Deel die leerdoelwitte van die les:
· Bespreek krities hoe die volgende faktore tot GGG bydra: Ongelyke magsverhoudinge, magsbalans en magstryd tussen geslagte, magsmisbruik, sosiale norme oor die rolle en verantwoordelikhede van elke geslag, patriargie, seksistiese sienings, geslagstereotipes, vooroordeel, dweepsug, ras, seksuele oriëntasie (LGBTQIA+).


	2.
	Klasbespreking en Groepaktiwiteit (Deel 1) (11 min)
	(Skyfies 3-6)



· Skyfie 3: Vra leerders om "ongelyke magsverhoudinge" te definieer voordat u die definisie op die skyfie onthul:
· Ongelyke magsverhoudinge: Sekere individue of groepe het meer mag en beheer, terwyl ander gemarginaliseer en ontmagtig word. 
· Vra leerders om aan 'n voorbeeld te dink van hoe ongelyke magsverhoudinge in 'n intieme verhouding na GGG kan lei.
· Voorbeeld: As een maat meer mag het, kan hulle gewelddadig raak as 'n manier om hul beheer in die verhouding uit te oefen.

· Skyfie 4: Vra leerders om "stereotipiese geslagsnorme" te definieer voordat u die definisie op die skyfie onthul:
· Stereotipiese geslagsnorme: Samelewingsverwagtinge en oortuigings wat bepaal hoe individue van verskillende geslagte moet optree en watter rolle hulle moet vervul. Hierdie norme is dikwels gebaseer op tradisionele en rigiede sienings van manlikheid en vroulikheid.
· Maak melding van seksistiese sienings: Diskriminerende houdings of oortuigings wat op 'n persoon se geslag gebaseer is. Hierdie sienings bevoordeel dikwels een geslag bo 'n ander. 
· Vra leerders om aan 'n voorbeeld van 'n stereotipiese geslagsnorm te dink en hoe dit na GGG kan lei.
· Voorbeeld: 
· Norm: Daar word van mans verwag om nie kwesbaarheid of emosies te toon nie.
· Manifestasie: Mans kan emosies internaliseer omdat die samelewing dit van hulle verwag. Dit kan tot frustrasie en selfs gewelddadige gedrag, as 'n uitlaatklep, lei.
· Skyfie 5: Beklemtoon dat baie van die stereotipiese geslagsnorme uit patriargie spruit. Vra leerders om "patriargie" te definieer voordat u die definisie op die skyfie onthul: 
· Patriargie: 'n Sosiale stelsel waar mans, veral in familiale en samelewingstrukture, ongelyke mag, invloed en gesag het.

· Skyfie 6: Lees saam met die klas deur die uittreksel by Vraag 1 in Aktiwiteit 1 (Les 2 – Werkkaart). 
· Laat leerders toe om die vrae in hul groepe van VYF te bespreek en te beantwoord.  
· Vra vir terugvoer en kontroleer antwoorde deur Les 2 – Werkkaart MEMO te raadpleeg.


	3.
	Klasbespreking en Groepaktiwiteit (Deel 2) (9 min)
	(Skyfies 7-9)



· Skyfie 7: Vra leerders om "magstryd" te definieer voordat u die definisie op die skyfie onthul: 
· Magstryde: Konflik of 'n stryd om invloed, gesag of beheer binne verhoudings of samelewingstrukture.
· Vra leerders om aan 'n voorbeeld te dink van hoe magstryde binne 'n sosiale groep van mans en vroue na GGG kan lei.
· Voorbeeld: Daar kan 'n vrou wees wat die dominante stem wil wees of groepdinamika wil beheer, wat kan lei tot uitsluiting, afknouery of teistering van mans in die groep. 

· Skyfie 8: Vra leerders om "magsmisbruik" te definieer voordat u die definisie op die skyfie onthul:
· Magsmisbruik: Die misbruik of uitbuiting van gesag, invloed of beheer om ander te benadeel of te manipuleer.
· Maak seker dat leerders weet wat die term uitbuiting beteken: Om iemand onregverdig te behandel om uit hul werk voordeel te trek. Byvoorbeeld: Wanneer 'n werkgewer versuim om die nodige veiligheidstoerusting of opleiding aan werkgewers te verskaf terwyl hy van hulle verwag om gevaarlike take te verrig. Die werknemers se behoefte aan inkomste en werksekerheid word uitgebuit, deur hul welstand in gevaar stel terwyl die werkgewer finansieel daardeur bevoordeel word. 
· Vra leerders om aan 'n voorbeeld van magsmisbruik binne 'n gemeenskap te dink.
· Voorbeeld:  Wetstoepassingsbeamptes kan hul mag misbruik deur individue te teister of gewelddadig teenoor hulle op te tree, veral teenoor gemarginaliseerde groepe, wat tot sistemiese kwessies van GGG bydra.

· Skyfie 9: Lees saam met die klas deur die uittreksel by Vraag 2 in Aktiwiteit 1 (Les 2 – Werkkaart).
· Laat leerders toe om die vrae in groepe van VYF te bespreek en te beantwoord. 
· Vra vir terugvoer en kontroleer antwoorde deur Les 2 – Werkkaart MEMO te raadpleeg.


	4.
	Klasbespreking en Groepaktiwiteit (Deel 3) (13 min)
	(Skyfies 10-14)



· Skyfie 10: Vra leerders om "vooroordeel" te definieer voordat u die definisie op die skyfie onthul:
· Vooroordeel: Vooropgestelde menings of houdings oor 'n persoon of 'n groep, gebaseer op faktore soos ras, geslag, godsdiens of ander eienskappe, as gevolg van onvoldoende kennis of begrip.
· Vra leerders om aan 'n voorbeeld van vooroordeel ten opsigte van geslag te dink.
· Voorbeeld: Om te glo dat mans inherent beter is as vroue. Om vroue as inherent swak of onbekwaam te beskou. 

· Skyfie 11: Vra leerders om "dweepsug" te definieer voordat u die definisie op die skyfie onthul:
· Dweepsug: 'n Onverdraagsame of bevooroordeelde uitkyk, wat dikwels gekenmerk word deur 'n sterk, onredelike gehegtheid aan jou eie oortuigings en 'n minagting vir diegene wat verskil.
· Vra leerders om aan 'n voorbeeld van ouderdomsgebaseerde dweepsug ten opsigte van GGG te dink.
· Voorbeeld: Dweepsug teen jonger individue gebaseer op ouderdom en geslagstereotipes kan tot kinderhuwelike bydra.

· Skyfie 12: Vra leerders om "seksuele oriëntasie" te definieer voordat u die definisie op die skyfie onthul:
· Seksuele oriëntasie: 'n Blywende persoonlike patroon van romantiese of seksuele aangetrokkenheid tot persone van die teenoorgestelde geslag of gender, dieselfde geslag of gender, of tot beide geslagte of meer as een gender
· Vra leerders of hulle al die name ken van die geslagte wat deur LGBTQAI+ verteenwoordig word.
· LGBTQAI+: Lesbies, gay, biseksueel, transgender, interseksueel, queer/bevraagtekening, ongeslagtelike en baie ander terme (soos nie-binêr en panseksueel).

· Skyfie 13: Kyk na die video as bron vir Vraag 3 in Aktiwiteit 1 (Les 2 – Werkkaart): LGBTQIA+ under attack during pride month (https://www.youtube.com/watch?v=mK53O-HyINM) (3 min 11 sek)

· Skyfie 14: Laat leerders toe om Vraag 3 in Aktiwiteit 1 (Les 2 – Werkkaart) in groepe van VYF te bespreek en te beantwoord.
· Vra vir terugvoer en kontroleer antwoorde deur Les 2 – Werkkaart MEMO te raadpleeg.



   
	5.
	Refleksie (4 min)
	(Skyfie 15)



· Skyfie 15: Sluit die les af en vra leerders om na te dink oor wat hulle in hierdie les geleer het.
· Leerders voltooi die volgende refleksievrae in Aktiwiteit 2 (Les 2 – Werkkaart):
· Dra my optrede, taal of houdings by tot die bekamping of voortbestaan van geslagsgebaseerde geweld?
· Watter persoonlike veranderinge kan ek aanbring om aktief by te dra tot 'n meer verdraagsame, gelyke en minder gewelddadige omgewing?
· 

ONDERRIGNOTAS

LES 3: 
VOORBEREIDING (VOOR DIE LES):
	Item
	

	1. Herinner leerders om hul notaboeke beskikbaar te hê om aantekeninge te maak waar 
     relevant.
	□

	2. Verdeel leerders in groepe van VIER-VYF vir die Groepaktiwiteit VOORDAT u met die les 
     begin. 
	□

	3. Druk kopieë van die Les 3 – Werkkaart vir hierdie les en deel dit aan die begin van die les uit. 
	□

	4. Onderwysers kan die Les 3 – PowerPoint en Les 3 – Werkkaart met leerders deel om op hul 
     eie deur te werk indien leerders aanlyn is.
	□

	5. Lees deur Les 3 – Werkkaart MEMO vir antwoorde op Aktiwiteit 1 en 2.
	□




	1.
	Inleiding (3 min)
	(Skyfies 1-2)



· Skyfie 1: Groet leerders. Laat leerders toe om te gaan sit en hul leermateriaal gereed te kry. 
· Vra leerders om die faktore wat tot GGG bydra, wat in verlede week se les bespreek is, te herroep:
· Ongelyke magsverhoudinge 
· Magswanbalans en magstryde
· Magsmisbruik
· Stereotipiese geslagsnorme
· Patriargie
· Seksistiese sienings
· Vooroordeel
· Dweepsug
· Ras
· Seksuele oriëntasie (LGBTQIA+).
· Sê vir eerders dat vandag se les oor die impak en uitwerking van GGG sal handel.

· Skyfie 2: Deel die leerdoelwitte van die les:
· Bespreek die negatiewe uitwerking van GGG op die gesondheid en welstand van die individu, gesin en samelewing, met verwysing na: fisiese-, sielkundige- en emosionele trauma.
· Ondersoek hoe GGG bydra tot: Gebroke gesinstrukture, verhoogde sosiale euwels, die onvermoë om vertrouensverhoudings te bou, 'n las op gesondheidsorg- en regstelsel.



	2.
	Aktiwiteit in Pare (7 min)
	(Skyfies 3-4)



· Skyfie 3: Verduidelik dat GGG 'n ernstige en verreikende negatiewe uitwerking op die gesondheid en welstand van individue, gesinne en samelewings het.
· Verduidelik dat die uitwerking daarvan op verskeie vlakke met mekaar verband hou (soos deur die ratte op die skyfie geïllustreer). As een gebied deur GGG geraak word, word alle gebiede op een of ander manier daardeur beïnvloed. 
· Die impak strek tot fisiese, sielkundige en emosionele trauma, wat dikwels blywende skade veroorsaak. 

· Skyfie 4: Leerders sal hierdie uitwerkings ondersoek deur die Aktiwiteit 1 (Les 3 – Werkkaart) saam met 'n maat te voltooi. Leerders moet die geval van fisiese, sielkundige en emosionele trauma wat deur GGG veroorsaak kan word ondersoek, en dit by die toepaslike langtermyneffek op gesondheid en welstand pas. 
· Laat leerders toe om terugvoer te gee en antwoorde na te gaan deur Les 3 – Werkkaart MEMO te raadpleeg.



	3.
	Aanbieding (10 min)
	(Skyfies 5-6)



· Skyfie 5: Vra leerders om te verduidelik wat hulle onder die term "maatskaplike disintegrasie" verstaan voordat u die definisie op die skyfie onthul. 
· Gaan deur die strukture en funksies wat deur GGG geraak word en sê vir leerders dat hulle dit later in detail sal ondersoek.
· Gebroke gesinstrukture
· Onvermoë om vertrouensverhoudings te bou
· Verhoogde sosiale euwels
· Las op die gesondheidsorgstelsel
· Las op die regstelsel

· Skyfie 6: Verduidelik op watter maniere GGG tot verhoogde maatskaplike euwels bydra as voorbeeld van die dinkskrums wat leerders in Aktiwiteit 2 gaan voltooi,. 
· GGG lei dikwels tot ekonomiese gevolge, soos werkloosheid, verlies aan inkomste of finansiële afhanklikheid.
· Gemeenskappe wat deur GGG geraak word, kan verhoogde misdaadsyfers ervaar, insluitend gesinsgeweld, aanranding en dwelmmisbruik.
· GGG kan opvoedkundige geleenthede belemmer, veral vir slagoffers. Dit dra by tot sosiale ongelykheid en beperk die potensiaal vir sosiale mobiliteit.
· GGG versterk en bestendig diskriminasie en geslagsongelykhede.
· Slagoffers van GGG kan sosiale stigma en isolasie ervaar, wat dit vir hulle moeilik maak om toegang tot ondersteuningstelsels te kry.


	4.
	Groepaktiwiteit (15 min)
	(Skyfie 7)



· Skyfie 7: Leerders sal nou in groepe van VIER-VYF 'n dinkskrum hou oor die ander funksies/strukture van die samelewing wat deur GGG geraak word. 
· Ken 'n funksie/struktuur aan elke groep toe (afhangende van die grootte van u klas, sal u moontlik dieselfde funksie/struktuur aan verskeie groepe moet gee). 
· Leerders moet die struktuur/funksie wat aan hulle toegeken is in die middel van die breinkaart in Aktiwiteit 2 (Les 3 – Werkkaart) neerskryf. 
· Leerders moet 'n dinkskrum hou oor hoe GGG tot die afbreek van daardie spesifieke struktuur of funksie bydra, en spesifieke voorbeelde noem waar moontlik. 
· Verwys asseblief na Les 3 – Werkkaart MEMO om leerders se besprekings te begelei.
· Laat 'n paar minute aan die einde van die aktiwiteit toe vir groepe om terugvoer aan die res van die klas te gee oor die struktuur of funksie wat hulle bespreek het.


	5.
	Refleksie (5 min)
	(Skyfie 8)



· Skyfie 8: Sluit die les af en vra leerders om na te dink oor wat hulle in hierdie les geleer het.
· Leerders voltooi die volgende refleksievrae in Aktiwiteit 3 (Les 3 – Werkkaart):
· Neem die langtermyneffekte wat deur GGG veroorsaak word in ag. Hoe verbeter hierdie kennis jou begrip vir GGG-slagoffers se veerkragtigheid en vermoë om te kan herstel?
· Watter rol  kan individue speel om 'n gesonder en meer ondersteunende gemeenskap te bevorder? Gee jou mening met inagneming van die maniere waarop GGG tot maatskaplike disintegrasie bydra.


ONDERRIGNOTAS

LES 4: 
VOORBEREIDING (VOOR DIE LES):
	Item
	

	1. Herinner leerders om hul notaboeke beskikbaar te hê om aantekeninge te maak waar 
     relevant.
	□

	2. Druk kopieë van die Les 4 – Werkkaart en Inhoudsopsomming vir hierdie les. Deel die 
     werkkaart aan die begin van die les uit. 
	□

	3. Onderwysers kan die  Les 4 - PowerPoint, Les 4 – Werkkaart en Inhoudsopsomming met 
     leerders deel om op hul eie deur te werk indien leerders aanlyn is.
	□

	4. Lees deur Les 4 – Werkkaart MEMO vir antwoorde op Aktiwiteit 1 en 2.
	□

	5. Druk kopieë van die Inhoudsopsomming uit en deel dit aan die einde van die les uit.
	□

	6. Kyk na die voorgestelde video om u met die inhoud daarvan te vergewis. 
     Parliament of RSA observes 16 Days of Activism for No Violence against Women and Children
     https://www.youtube.com/watch?v=LZCaEjKymJg&t=92s (1 min 38 sek)
	□




	1.
	Inleiding (5 min)
	(Skyfies 1-2)



· Skyfie 1: Groet leerders. Laat leerders toe om te gaan sit en hul leermateriaal gereed te kry. 
· Vra leerders om die gevolge van GGG uit verlede week se les te herroep, u kan hulle vra om die volgende aan te spreek:
· Impak op individu, gesin en samelewing
· Maatskaplike disintegrasie
· Sê vir leerders dat vandag se les oor strategieë om GGG aan te spreek, te verminder en te voorkom, sal handel.

· Skyfie 2: Deel die leerdoelwitte van die les:
· Strategieë ondersoek om ongelyke magsverhoudinge en magsongelykheid tussen geslagte aan te spreek.
· Pogings om geslagsgebaseerde geweld te verminder en te voorkom evalueer: Bewusmakingsveldtogte, opvoedkundige programme soos OSO. gratis sosiale en regsondersteuning.

	2.
	Aanbieding en Aktiwiteit (Deel 1) (10 min)
	(Skyfie 3)



· Skyfie 3: Vra leerders om na te dink en te deel hoe die institusionele strategieë op die skyfie kan help om ongelyke magsverhoudinge aan te spreek. Gedurende die bespreking moet leerders Vraag 1.1 in Aktiwiteit 1 (Les 4 – Werkkaart) voltooi. 
· Opvoeding en Bewustheid: Bevorder geslagsensitiewe onderwys wat tradisionele geslagsnorme en stereotipes uitdaag. Verhoog bewustheid oor die skadelike gevolge van ongelyke magsverhoudinge vanaf 'n vroeë ouderdom. Dit sal 'n meer inklusiewe en billike samelewing bevorder. (Maak seker dat leerders verstaan ​​wat billikheid beteken: Om regverdig en onpartydig te wees. Om te verseker dat almal volgens hul individuele omstandighede dit wat hulle nodig het of verdien, ontvang.)

· Regshervorming: Voer regspraak vir en implementeer regshervorming wat geslagsgelykheid bevorder, individue teen diskriminasie beskerm en gelyke geleenthede in alle aspekte van die lewe verseker, insluitend die werksplek en gesin. Dit bied 'n basis om diskriminasie aan te spreek en te voorkom.
· As werkplekke geslagsomvattende beleide aanneem en afdwing, soos gelyke betaalmaatreëls, buigsame werkreëlings en beleid teen diskriminasie. Dit sal 'n kultuur van regverdigheid en gelykheid bevorder. 
· Beleide in die Werksplek: Moedig werkplekke aan om geslagsomvattende beleide aan te neem en af te dwing, soos gelyke vergoeding, buigsame reëlings en 'n beleid teen diskriminasie. Dit sal 'n kultuur van regverdigheid en gelykheid bevorder.
· Bemagtigingsprogramme: Ontwikkel en ondersteun programme wat vroue ekonomies, sosiaal en polities bemagtig. Dit sluit inisiatiewe in om vroue se opvoeding, werksvaardighede en leierskapvermoëns te verbeter. Dit sal tot 'n meer gebalanseerde verdeling van mag lei.
· Goed om te weet: Stel leerders bekend aan omgewings-, maatskaplike- en bestuurskriteria (OMB). OMB is 'n raamwerk vir belanghebbendes wat volhoubaarheid prioritiseer om te bepaal hoe goed 'n organisasie risiko's en geleenthede in hierdie drie gebiede aanspreek. Deur aan die bogenoemde vier kolpunte aandag te gee, kan organisasies hul nakoming van die maatskaplike- en bestuursaspekte van OMB verbeter en sodoende vir beleggers aantrekliker wees. Gegewe Suid-Afrika se geskiedenis van sosiale ongelykheid en omgewingskwessies is OMB veral belangrik. OMB is besig om 'n gewilde rigtinggewende raamwerk te word waarvan leerders nog baie in die toekoms sal hoor.  
· Gemeenskapsbetrokkenheid: Betrek gemeenskappe by gesprekke oor geslagsgelykheid, moedig dialoog aan wat tradisionele oortuigings uitdaag en inklusiewe houdings bevorder. Dit sal 'n ondersteunende omgewing vir verandering op beide individuele en gemeenskapsvlak skep.
· Mediageletterdheid: Bevorder mediageletterdheidsprogramme wat individue, veral jongmense, leer om geslag-stereotipes, wat in die media uitgebeeld word, krities te ontleed en uit te daag. Dit sal tot beter ingeligte en bewustelike mediaverbruik lei.
· Ondersteuning vir Manlike Bondgenote: Moedig die betrokkenheid van mans en seuns, as bondgenote in die stryd om geslagsgelykheid te bevorder, aan. Programme wat positiewe manlikheid bevorder en toksiese manlikheid uitdaag, kan bydra tot veranderende samelewingshoudings. Dit kan lei tot 'n samewerkende omgewing waar mans bydra tot die aftakeling van geslagstereotipes en vir geslagsgelykheid regspraak voer.


	3.
	Aanbieding en Aktiwiteit (Deel 2) (5 min)
	(Skyfie 4)



· Skyfie 4: Verduidelik dat GGG-bewusmakingsveldtogte 'n deurslaggewende rol speel in die vermindering en voorkoming van GGG deur verskeie aspekte van die kwessie aan te spreek.
· Terwyl leerders na die video kyk oor 16 Dae van Aktivisme vir Geen Geweld teen Vroue en Kinders, moet hulle probeer om die rolle te identifiseer wat GGG-veldtogte speel om die kwessie aan te spreek. 
· Video skakel: https://www.youtube.com/watch?v=LZCaEjKymJg&t=92s (1 min 38 sek) 
· Vra vir terugvoer van die leerders. Laat hulle toe om 'n dinkskrum te hou oor ander rolle wat nie in die video genoem is nie. Tydens hierdie bespreking moet leerders Vraag 1.2 in Aktiwiteit 1 (Les 4 – Werkkaart) beantwoord.
· Noem aan leerders dat daar inligting oor twee ander GGG-veldtogte op bladsy 12 van hul Inhoudsopsomming is (wat later uitgedeel sal word) wat hulle in hul eie tyd kan ondersoek.


	4.
	Aanbieding en Aktiwiteit (Deel 3) (11 min)
	(Skyfies 5-7)



· Skyfie 5: Verduidelik dat daar ook onderwys- en ondersteuningsprogramme is wat help om GGG aan te spreek, te voorkom en te verminder. Hierdie programme kan deur die regering of privaatsektor behartig word. In die volgende twee skyfies sal twee sulke programme in meer besonderhede bespreek word.

· Skyfie 6: Gedurende die bespreking van hierdie skyfie moet leerders Vraag 1.3 in Aktiwiteit 1 (Les 4 – Werkkaart) voltooi. 
· Vra leerders wat hulle dink die doelwitte van Omvattende Seksualiteitsopvoeding (OSO) is voordat u die korrekte antwoord op die skyfie onthul.
· OSO verseker dat leerders nie verwarrende en misleidende boodskappe oor seks, seksualiteit, geslag en verhoudings ontvang nie.
· OSO speel ook 'n deurslaggewende rol in die vermindering en voorkoming van GGG deur individue met kennis, vaardighede en houdings te bemagtig wat tot gesonder verhoudings, kommunikasie en begrip van toestemming bydra.
· Vra leerders om voorbeelde te gee van die "kennis, vaardighede en houdings" wat deur OSO onderrig word voordat u die antwoorde onthul:
· Beklemtoon die belangrikheid van toestemming
· Daag tradisionele geslagsrolle uit
· Beklemtoon effektiewe kommunikasievaardighede
· Opvoeding rondom seksuele en reproduktiewe gesondheid
· Bou selfbeeld en bemagtig individue
· Help om tekens van mishandeling/misbruik te herken

· Skyfie 7: Bespreek kortliks die funksies van private GGG-ondersteuningsorganisasies deur People Opposed to Women Abuse (POWA) as voorbeeld gebruik. 
· POWA is 'n Suid-Afrikaanse, feministiese, vroueregte-organisasie wat in 1979 gestig is. Hulle bied gratis berading, skuiling, vaardigheidsontwikkelingsgeleenthede, regsdienste, sektorkapasiteitsbou en -versterking, asook openbare bewustheid en opvoeding aan om mishandelde vroue by te staan. POWA is ook betrokke by voorspraak om die verwesenliking van vroueregte te verseker en sodoende vroue se lewensgehalte te verbeter.
· Sê vir leerders dat hulle in hul Inhoudsopsomming meer kan lees oor wat hierdie organisasie bied.
· Deel  die Inhoudsopsomming uit en let op die volgende bykomende inligting wat hulle in hul eie tyd kan raadpleeg:
· QR-kode na organisasies wat sosiale en wetlike ondersteuning aan GGG-oorlewendes bied (bladsy 13)
· Kontaknommers vir Noodgevalle (bladsy 13)
· 'n Gids om GGG-slagoffers te ondersteun (bladsy 15)




	5.
	Informele Assessering (9 min)
	(Skyfie 8)



· Skyfie 8:  Leerders kan die res van die les gebruik om die Informele Assessering in Aktiwiteit 2 (Les 4 – Werkkaart) te voltooi. Daar sal nie genoeg klastyd wees om hierdie aktiwiteit te voltooi nie, en moet dus vir huiswerk voltooi word. Leerders kan hul Inhoudsopsomming gebruik om die vrae te beantwoord wat op die hele lesreeks oor GGG gebaseer is. Dit is noodsaaklik dat leerders oefen om hierdie toetstipevrae te beantwoord. Antwoorde is beskikbaar op Les 4 – Werkkaart MEMO wat aan die begin van die volgende les met leerders gedeel kan word.  

10 min


 


Les 1 

PowerPoint (Skyfies 4


-

Les 1 


–


 


Werkkaart


 


(Aktiwiteit 1)


 


Les 1 


–


 


Werkkaart 


MEMO


 


Formatief: 


Toets begrip


 


Bespreek as 'n 


klas 


en 


voltooi aktiwiteit 


individueel


 


Aanbieding


 


5 min


 


Les 1 


–


 


PowerPoint (Skyfies 7


-


12)

15 min


 


Les 1 


–


 


PowerPoint (Skyfie 13)


 


Les 1 


–

Les 1 


–


 


Statistiek 


Feiteblad


 


Formatief: 


Toets begrip


 


Voltooi infografika


-

in 


groepe

5 min


 


Les 1 


–


 


PowerPoint (Skyfie 14)

-


4


 


4 x 40 min lesse


 




                                                                                                                                   ©2024 Teenactiv                   1                 www.teenactiv.co.za   GRAAD 11  SELF ONTWIKKELING IN DIE SAMELEWING   LESVOORBEREIDING   •  Voorvalle   en  vorms   van G GG .   • Faktore wat tot G GG bydra .   • Negatiewe gevolge van G GG   & G GG   se bydrae tot maatskaplike disintegrasie.   • Strategieë om G GG   aan te spreek, te verminder en te voorkom.  

Les n r.  Inhoud  Onderrigplan  Tyd   Hulpbronne   A ssessering  Leerderaktiwiteite  

Nota aan onderwyser:  Hierdie module maak voorsiening vir aktiewe leer. Kyk gerus na die onderstaande video om  u   te vergewis van die AKTIEWE LEER - benadering in hierdie  module.  https://www.youtube.com/watch?v=wlaG99awCD8   Voor die les:  Vra leerders om verskillende kleure merkers /penne   saam te bring   klas toe , aangesien hulle 'n plakkaat gaan skep.   Maak asseblief voorsiening vir  diegene wat nie in  staat is om hul eie te bring nie.  

1  Onderskei tussen die vorme van geweld:    ?   Gesinsgeweld   ?   Seksuele   Geweld   ?   Verkragting   ?   Fisiese  Geweld   ?   Psigiese Geweld   ?   Vrouemoord   ?   Seksuele  T eistering   Navorsing   oor  voorvalle van  geslagsgebaseerde geweld ( GGG ) in SA en  die wêreld.  Inleiding  5 min  Les 1  –   PowerPoint (Skyfies 1 - 3)    

Klasbespreking  &   A ktiwiteit  10 min  Les 1  –   PowerPoint (Skyfies 4 - 6)   Les 1  –   Werkkaart   (Aktiwiteit 1)   Les 1  –   Werkkaart  MEMO  Formatief:  Toets begrip  Bespreek as 'n  klas  en  voltooi aktiwiteit  individueel  

Aanbieding  5 min  Les 1  –   PowerPoint (Skyfies 7 - 12)    

Groepaktiwiteit  15 min  Les 1  –   PowerPoint (Skyfie 13)   Les 1  –   Werkkaart   (Aktiwiteit 2)   Les 1  –   Statistiek  Feiteblad  Formatief:  Toets begrip  Voltooi infografika - plakkaat   in  groepe  

Refleksie  5 min  Les 1  –   PowerPoint (Skyfie 14)   Les 1  –   Werkkaart   (Aktiwiteit 3)   Vo ltooi   refleksie - aktiwiteit   individueel  

KWARTAAL   2   Weke 1 - 4   4 x 40 min lesse  

